"ፍሉይ ዓይነት ፍቕሪ፡ ደጋዊ ጽባቐ ኣብ ግምት ዘየእተወ ፍቕሪ፡ ክንዮ እቲ ብዓይንኻ ዝረአ ፍቕሪ'ዩ" ይብል ተዓዋቲ ሽልማት ህንዳዊ ሰኣላይ ኒራጅ ጌራ። ንሱ ኣብቲ ኣብዚ ቀረባ እዋን ዘቕረቦ 'ዝተቐደሰ ፍቕሪ' ዝተሰምየ ተኸታታሊ ምርኢት ስእልታት፡ ብ13 ስእልታት ገይሩ ንታሪኽ ፍቕሪ ዓይነ-ስዉራን የዘንቱ። "ሓንቲ መዓልቲ ኣብ ወርሒ ሓምለ ኣብ ደልሂ ኣብ ዝርከብ ዕዳጋ ክዓዳድግ ኣብ ዝኸድኩሉ፡ ደስ ዘብሉ መጻምድቲ ርእየ። ኣእዳዎም ተተሓሒዞም፡ እናዕለሉን ፍሽኽ እናበሉን ብእግሮም ይጎዓዙ ነይሮም " ብምባል ንቢቢሲ ገሊጹ። እቶም መጻምድቲ ብሓደ ሰብኣይ ተሓጊዞም ናብቲ መዋፈሪ ባቡር ገጾም ይጎዓዙ ነይሮም። ኣቶ ጌራ ከምዘስደሞሞ ብምግላጽ፡ "ንመጀመርያ ዓይነ-ስዉራን መጻምድቲ ዝረኣኹሉ ግዜ እዩ ነይሩ" ይብል። ናብኦም ብምኻድ ናብቲ መዋፈሪ ባቡር ከብጽሖም ከምዝደሊ ገሊጸሎም። "እናተጎዓዝና ከነዕልል ጀሚርና፡ መጻምድቲ እንተ ኾይኖም ምስ ሓተትኩዎም ከኣ እወ ኢሎምኒ"። ንናጽነት ህንዲ ዝተቓለሰት እንግሊዛዊት ጓልንስተይቲ ጆርጆ ድራር፡ "ናጽነት እንተሎ ሰብ ክማሃርን ክባላሓትን ይኽእል እዩ" 'ሰብነትና ማህሚኑ .
